*VEGA præsenterer:*

**Max Cooper væver videnskab og natur sammen i flersanselig electronica**
*Den nordirske musiker og professor i bioinformatik Max Cooper vender tilbage til VEGA den 14. marts med sin fængslende elektroniske musik.*

På sin seneste ep *World Passing By* har Max Cooper arbejdet med forskellige fortolkninger af begrebet tid. Cooper går på opdagelse i den allestedsnærværende og uundgåelige oplevelse af begrebet. Electronica-produceren er en eminent lyddesigner, som også på sine tidligere udgivelser har fordybet sig i krydsfeltet mellem videnskab, musik og kunst.

*"I wondered if our experience of time could be explained…where time is just a physical dimension into which things grow, with us experiencing now as the cusp of the inflation."* fortæller han.

Både de visuelle og de musikalske ideer til ep'en udspringer af togrejser, som siden har udviklet sig til individuelle tracks i studiet. I samarbejde med den eksperimentelle visuelle kunstner Kevin McGloughlin har Cooper desuden skabt en videopræsentation af *World Passing By*, der bliver vist til koncerten.

**Videnskabelig musik man kan danse til**
Videnskab og natur synes at passe perfekt sammen med Coopers organiske mørke toner og tunge basgange. Coopers kompositioner er ofte blevet sammenlignet med værker fra kunstnere som Jon Hopkins, Apparat og James Holden.

Den brede palette af lyde og stemninger i Coopers kompositioner skaber både lys og mørke. Den rammer ned i en bred vifte af sindstilstande, hvad enten du står på natklubben kl. fire om natten eller ligger i sengen søndag formiddag.

**Fakta om koncerten:**

Max Cooper (UK)

Onsdag d. 14. marts 2018, kl. 21.00

Lille VEGA, Enghavevej 40, 1674 København V

Billetpris 180 kr. + gebyr

Billetsalget starter i dag via vega.dk og Ticketmaster.